
PËR Shpronësimin për interes publik të pasurive të paluajtshme, që prekEn nga ndërtimi i varrezave publike, në bashkinë e Përrenjasit

Në mbështetje të nenit 100 të Kushtetutës dhe të neneve 5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohëshëm të pasurisë, pronë private, për interes publik”, me propozimin e Ministrit të Rregullimit të Territorit dhe të Turizmit, Këshilli i Ministrave

Vendosi:

1. Shpronësimin për interes publik të pasurive të paluajtshme, të cilat preken nga ndërtimi i varrezave publike, në bashkinë e Përrenjasit.
2. Shpronësimi të bëhet në favor të bashkisë së Përrenjasit .
3. Pronarët e pasurive të paluajtshme që shpronësohen, të kompensohen në vlerë të plotë, sipas masës përkatëse, që i bashkëlidhet këtij vendimi, për sipërfaqen 3900 m2 tokë/truall, vlerësuar në shumën e përgjithshme 3 120 000 (tremilionë e njëqind e njëzet mijë) lekë.
4. Ky fond të përballohet nga buxheti i vitit 2004, zëri “Investimeve për shërbime publike”, miratuar për Ministrinë e Rregullimit të Territorit dhe të Turizmit.
5. Vlera e shpenzimeve procedurale të jetë në shumën 175 500 (njëqind e shtatëdhjetë e pesë mijë e pesëqind) lekë dhe të përballohet nga buxheti i vitit 2004, miratuar për bashkinë e Përrenjasit.
6. Shpronësimi të fillojë më datë 1 nëntor dhe të përfundojë më datë 30 nëntor 2004.
7. Ngarkohen Ministri i Rregullimit të Territorit dhe i Turizmit dhe kryetari i bashkisë së Përrenjasit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare. 

Kryeministri 
Fatos Nano

Lista e pronarëve që do të shpronësohen për ndërtimin e varRezave publik në pËrrenjas 

	Nr.
	Emri, mbiemri

	Sip. Tokë truall m2
	Njësia lekë m2
	Vlera lekë

	1.
	Shahin Rushan Kukli

	3 900
	800
	3 120 000

	
	Totali
	
	
	3 120 000





